Geen bewyse dat Al-Kaïda agter Libiese aanvalle was | Nuus24
Libië: Mense betrokke by aanval op konsulaat geïdentifiseer
Washington – Amerikaanse intelligensieagentskappe het geen bewyse gevind dat verlede maand se noodlottige aanval op die Amerikaanse konsulaat in Benghazi, Libië, deur Al-Kaïda gereël is nie, het The Los Angeles Times laat Vrydag berig.Die koerant het ongeïdentifiseerde beamptes en getuies aangehaal wat sê die aanval, waarin die ambassadeur Christopher Stevens en drie ander Amerikaners dood is, is “uitgevoer ná minimale beplanning”.“Die aanvallers het ‘n hoë graad van wanorganisasie getoon,” het die koerant een van die intelligensiebeamptes aangehaal.“Sommige het tydens die aanval begin deelneem, ander het nie wapens gehad nie en ander het net geïnteresseerd gelyk om te plunder.”Volgens ‘n ander beampte is “daar nie enige aanduiding dat die aanvallers hul aanval dae of weke vooruit beplan het nie.”Die meeste van die bewyse dui daarop dat “die aanvallers hul aanval opportunisties uitgevoer het” nadat hulle uitgevind het van die geweld by die Amerikaanse ambassade in Kaïro, het die koerant die beampte aangehaal.Top-republikeine sê pres. Barack Obama se administrasie vir politieke redes traag is om te erken dat die voorval ‘n daad van terrorisme was.Nietemin, ná vyf weke se ondersoeke, het Amerikaanse intelligensieagentskappe gesê hulle het geen bewyse gevind dat Al-Kaïda betrokke was in die aanvalle nie, het The Times berig.– Volg Nuus24 op Twitter - SAPA
Lees meer oor: libië | al-kaïda | aanvalle VOLGENDE OP NUUS24X